XLIII.  Monasterium S. Salvatoris Majellanum tuendum suscipit ejusque possessiones confirmat.   (Romae ap. S. Petrum, Maii 5.) [  Bull. Vatic.,  I. 55.]
Author: Adrianus IV
Date:  [ al. Ranclano] [Praeturum]

ADRIANUS episcopus, servus servorum Dei, dilectis filiis ALEXANDRO abbati Heremi Magellanae, ejusque fratribus tam praesentibus quam futuris eremiticam vitam professis, in perpetuum.

Justis religiosorum desideriis consentire, ac rationabilibus eorum postulationibus clementer annuere, apostolicae sedis cui, largiente Domino, deservimus, auctoritas et fraternae charitatis unitas nos hortatur. Quocirca, dilecte in Domino fili Alexander prior, tuis justis postulationibus clementer annuimus et praedecessorum nostrorum sanctae recordationis Paschalis et Eugenii Romanorum pontificum vestigiis inhaerentes, ecclesiam Sancti Salvatoris, in qua divino mancipati estis obsequio, sub B. Petri et nostra protectione suscipimus, et praesentis scripti privilegio communimus. Statuentes ut vestrae habitationis eremus, ab omnium hominum jure ac potestate libera perseveret et vos ad Domini famulatum omni tranquillitate perfruamini. Praeterea quascunque possessiones, quaecunque bona idem monasterium impraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Ecclesiam Sancti Salvatoris de Augre castellare cum subjacenti Podio Cefaliae; ecclesiam Sancti Martini a Ranchano cum cellis suis; ecclesiam S. Pancratii cum cellis suis; aram Pinuae cum subjacenti podio Famoclani; ecclesiam Sanctae Mariae de Lavella cum cellis suis; ecclesiam Sancti Angeli et Sancti Petri de castro Larome; ecclesiam Sancti Clementis cum cellis suis; monasterium Sancti Andreae cum cellis suis; ecclesiam Sancti Blasii, ecclesiam Sanctae Agathae, ecclesiam Sancti Procopii ecclesiam Sancti Nicolai, ecclesiam Sanctae Helenae de castro Sancti Angeli in Trifinio, et ibidem villanos, ac possessiones terrarum et vinearum. Item apud Faram villanos, molendina et possessiones terrarum ac vinearum, et ecclesiam Sanctae Cantianae: Apud Vacrum ecclesiam Sanctae Agathae et ecclesiam Sancti Nicolai cum terris, vineis ac possessionibus suis. Apud Praetorum ecclesiam sanctae Candidae, ecclesiam Sancti Nicolai, villanos, molendina, et possessiones terrarum ac vinearum. Apud Castellionem, ecclesiam Sanctae Justae et Sanctae Agnetis, villanis, terris, et vineis. Apud Boulanium ecclesiam Sanctae Mariae de Mirebello, ecclesiam Sanctae Mariae de Bassano, ecclesiam Sancti Jacobi, villanos, molendinum et possessiones terrarum ac vinearum. Apud Sanctum Vitum monasterium sancti Angeli cum cellis, villanis, terris, molendinis et vineis. Apud Gipsum de domo ecclesiam Sanctae Mariae cum villanis, terris, et vineis; et ecclesiam Sanctae Mariae de Calderari cum cellis suis. Apud montem Moriscum ecclesiam Sanctae Helenae. Apud Atessam, ecclesiam Sanctae Julianae. Apud Cosulem, villam quae vocatur Colle Milonis, cum pertinentiis suis; unum hospitale in Plazano. Apud Septem ecclesiam Sancti Pastoris et unum hospitale. Apud Lanzonum, unum hospitale. Apud Roccam Morici, ecclesiam Sanctae Mariae et Sancti Nicolai, Apud Ursoniam, ecclesiam Sancti Martini. Apud Ylicem ecclesiam Sancti Angeli cum cellis suis, villanis, terris, et vineis; apud ripam Corvaria, ecclesiam Sancti Victorini cum terris et vineis. Chrisma, oleum sanctum, consecrationes altarium seu basilicarum, ordinationes clericorum, qui ad sacros ordines fuerint promovendi, a dioecesano suscipietis episcopo, siquidem catholicus fuerit, et gratiam atque communionem apostolicae sedis habuerit, et ea gratis et absque ulla pravitate vobis voluerit exhibere; alioquin liceat vobis quem malueritis adire antistitem, qui nostra fultus auctoritate, quod postulatur indulgeat. Decernimus ergo ut nulli omnino hominum liceat praefatum eremum temere perturbare, aut ejus possessiones auferre, vel ablatas retinere, minuere, seu modis quibuslibet fatigare, sed illibata omnia et integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et dioecesanorum episcoporum canonica justitia. Ad indicium autem hujus perceptae a Romana Ecclesia libertatis, aureum unum, tu et successores tui, nobis nostrisque successoribus annis singulis persolvetis. Si qua igitur, etc. Ego Adrianus catholicae Ecclesiae episcopus. Ego Oddo diac. card. Sancti Nicolai in Carcere Ego Imarus Tusculanus episcopus. Ego Gregorius Sabinensis episcopus. Ego Guido presb. card. tit Sancti Chrysogoni. Ego Hubaldus presb. card. tit Sanctae Praxedis. Ego Joannes presb. card. sanctorum Joannis et Pauli tit. Pammachii. Ego Odo diac. card. Sancti Georgii ad Velum Aureum. Ego Guido diac. card. Sanctae Mariae in Porticu. Ego Joannes diac. card. Sanctorum Sergii et Bacchi. Ego Gerardus diac. card. S. Mariae in Via Lata. Tulliano. Datum Romae apud Sanctum Petrum, per manum Rolandi, sanctae Romanae ecclesiae presbyteri cardinalis et cancellarii, nonis Maii, indictione III, Incarnationis Dominicae anno 1055, pontificatus vero domini Adriani papae IV, anno primo.